stanford-oval/wikipedia huggingface dataset:
אאודיקינודון

| אאודיקינודון |
| --- | --- |

תקופה
אמצע-סוף פרם, 266–260 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
תת־סדרה:: Anomodontia
משפחה:: Eodicynodontidae
סוג:: אאודיקינודון
מין:: Eodicynodon oosthuizeni
שם מדעי
 Eodicynodon ‏Barry, 1974

אאודיקינודון (שם מדעי: Eodicynodon; מילולית: "דיקינודון (אנ') השחר") הוא סוג של זוחל מקבוצת התראפסידה שחי במשך אמצע עד סוף הפרם שלפני 266 עד 260 מיליון שנה בדרום אפריקה. הוא היה קרוב לדיקטודון והדיקינודון, אך מעט גדול יותר.
סוג זה תואר למדע ב-1974 והוא הכיל מין יחיד - Eodicynodon oosthuizeni, הקרוי לכבוד אחד ממגלי המאובנים שלו שבמדבר קארו, כף התקווה הטובה - החקלאי הדרום אפריקאי רוי אוסטהויזני, כשהממצאים ידועים בעיקר משרידי הגולגולת החלקית שהייתה ללא לסת תחתונה. הסוג נחשב ליחיד במשפחה Eodicynodontidae.
האאודיקינודון הוא הדיצינודונט העתיק והפרימיטיבי ביותר שידוע מממצאים. היה זה אוכל צמחים קטן יחסית שהגיע לפי ההערכות לאורך של כ-450 מ"מ וגובה של כ-150 מ"מ. הוא היה בעל גפיים חסונות, גוף חביתי וראש עבה בעל מקור קרני וניבים בולטות שכנראה שימשו לתלישת צמחייה ואולי גם לחפירה. מספר מאפיינים של הלסתות שלו מרמזים על קירבה אפשרית שלו לפליקוזאורים או לאנומודונטים (Anomodontia), אך לפי מבנה ראשו היה זה דימונודונט אמיתי.
סקלרוצפלוס

| סקלרוצפלוס |
| --- | --- |
 
תקופה
סוף קרבון פנסילבני-תחילת פרם 301–297 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: טמנוספונדילים
משפחה:: Sclerocephalidae
סוג:: סקלרוצפלוס
מינים
 S. haeuseri  S. bavaricus  ?S. jogischneideri  S. nobilis  S. stambergi
שם מדעי
 Sclerocephalus

סקלרוצפלוס (שם מדעי: Sclerocephalus) הוא סוג נכחד של דו-חיים יבשתי מסדרת הטמנוספונדילים אשר חי באירופה במשך הקרבון פנסילבני עד תחילת הפרם שלפני 301 עד 297 מיליון שנה מזמננו. הסוג תואר ב-1947 בידי החוקר הגרמני גאורג אוגוסט פולדפוס (אנ'), אשר מצא את ממצאיו בריינלנד-פפאלץ, גרמניה כשממצאים נוספים התגלו בצ'כיה.
דו-חי קדום זה שבמקור נחשב לדג הגיע לאורך 1.5 עד 1.8 מטר, דומה מעט לסלמנדרת ענק והיה בעל גוף מוארך ושטוח מכוסה באוסטאודרם ובקצהו זנב עבה ושטוח. במבנהו דמה מעט לארכגוזאורוס אך שישנם חוקרים הרואים בו קרוב יותר לאירופס בשל מבנה הגולגולת החזקה בעלת בלוטת האצטרובל נוקשה קרוב לחיבור הצוואר והלסת הייתה רחבה ובעלת 3 שורות של שיניים חדות שנועדו לקריעת בשר.
ככל הנראה היה זה טורף תת-מיימי שחי בביצות וארב לטרף קטן מיימי, כשנמצאו בקיבתו שרידים של הדג Paramblypterus ושל דו-חיים כמו Micromelerpeton ו-Branchiosaurus.
סוג זה הכיל מספר מינים אף שחלקם בוטלו מחמת הספק וכיום רק 4 מינים מסווגים בו:
S. haeuseri
S. bavaricus
?S. jogischneideri
S. nobilis
רנה שינפלד

| --- | --- |

רנה שיינפלד מבצעת את המחול "כנפיים" (1980 / 2011)
 לידה:  15 בדצמבר 1938 (בת 86) תל-אביב, פלשתינה (א"י) 
 מקום לימודים:  בית הספר ג'וליארד 
 פרסים והוקרה:  פרס א.מ.ת. (2003) 
 rinaschenfeld.co.il
 
רנה שינפלד (מימין) ביצירה "קלעים", 1969. אוסף דן הדני, הספרייה הלאומית
רנה שינפלד (נולדה ב-15 בדצמבר 1938) היא אשת מחול: רקדנית, כוריאוגרפית ומורה למחול.
שינפלד יצרה במשך שלושת העשורים האחרונים למעלה מארבעים עבודות, מתוכן רבות הפכו לקלאסיקה של המחול הישראלי המודרני. שינפלד המציאה ופיתחה שפת מחול ייחודית, המשתמשת בחפצים ובחומרים המבליטים ומדגישים את גוף האדם.
רנה שינפלד
מספר יצירות עיקריות של שינפלד > "חוטים של סולו"

בכורה - 1978, פסטיבל ישראל
כוריאוגראפיה - רנה שינפלד
רקדנית - רנה שינפלד
מוזיקה - איגור ואקביץ
תאורה - ג'ון דייוויס
תלבושות - ברטה קוורץ
ביצירה מתוארים חוטי גומי נמתחים בקווים אלכסוניים בין ארבע קורות עץ, הניצבות במרכז הבמה. שינפלד משתלבת במבוך הזה, תנועתה משנה מצבים- היא מותחת, מכווצת ומשחררת את החוטים בחלקי גוף שונים ויוצרת צורות גאומטריות בחלל. ההנגדה בין תנועה דינאמית, המשנה צורה, המלווה ברטט חוטי הגומי ורטט המוזיקה, לעומת "הקפאת" התנועה, מבליטים את ההתרחשות הצורנית.
מספר יצירות עיקריות של שינפלד > "פחים ושיער, מקלות ובלונים"

בכורה - 1980, מוזיאון תל אביב
כוריאוגראפיה - רנה שינפלד
רקדנית - רנה שינפלד
מוזיקה - איגור ואקביץ
תאורה - ג'ון דייוויס
תלבושות - רנה שינפלד
ביצירה מופיע ריבוע פח כסוף ונוצץ מונח על ראשה של הרקדנית, כאשר כפיפות ברכיים קצובות מרעידות את שולי הפח. שינפלד מתופפת ומכתיבה את התקדמותה במרחב הבמה, על פי המקצבים המשתנים. חומריות הפח- המתכתיות הבוהקת, הדקיקה והרוטטת שלו מניעים את הריקוד, את אופיו ואת הליווי המוזיקלי- שהוא תוצר הדו-שיח בין הגוף המתנועע והאובייקט. הרקדנית עוזבת את הפח על הרצפה, היא רוקדת לידו ועליו, לוקחת אותו כמו מגש, מסתתרת מאחוריו. יחד עם זאת, התקדמותה בטוחה, כאילו היה הפח שקוף, אך הפח אטום. בהמשך המחול, שינפלד מרימה את הפח ומגלה את פניה, היא אוחזת את הפח ככתר על ראשה. שינפלד מתיישבת על הפח, מתפשטת, פורעת את שיערה ומתנועעת בתנועות משוחררות, היא לוקחת שוב את הפח מהרצפה ומביטה בו כבמראה. לפתע היא מתנתקת מהמראה ונעמדת על הפח, לוקחת שוב את הפח, ההופך שוב ל"מראה" ומתיישבת להתבונן בעצמה, גופה ובבואתה מתאחדים והפח ביניהם.
מספר יצירות עיקריות של שינפלד > "חוטי משי"

בכורה - 1983, תיאטרון "קארה", אמסטרדם
כוריאוגראפיה - רנה שינפלד
רקדנית - רנה שינפלד
מוזיקה - מנחם צור, סטיב רייך
תאורה - ג'ון דייוויס
תלבושות - רנה שינפלד.
זהו ריקוד בו מופעלים מספר אובייקטים: פיסת בד, ענפים, אקווריום עם מים בתוכו. ביצירה מתוארת דמות הנאבקת עם פיסת אריג משי לבן- הם נסחפים ומסתתרים במרחב חשוף ומאיים. הדמות נשכבת ומתכסה באריג משי. בהמשך הדמות מגלה סימני חיים, יוצאת מן האריג ומתקדמת בקומה שפופה. עיניה עצומות, ידיה שלוחות קדימה בתנועות גישוש חששניות. הדמות נתקלת באקווריום, היא מתקרבת אליו ומגלה את המים שבתוכו. היא מחייכת, פוקחת עיניים ומקבלת חיות, הדמות קמה ולוקחת מהרצפה ענפים. היא מניחה את הענף על הרצפה ומנופפת עם האריג הלפוף על מותניה, הבד נפרש ומתנפנף בגליות תוך התקדמותה על הבמה. פיסת המשי הופכת למלבן לבן המונח על הרצפה. היא ממשיכה לשבת לידו ולהתנועע בגווה ובידיה. לבסוף, היא נכנסת לאקווריום ומכשכשת את כפות רגליה במים בהנאה ובהקשבה לקולות המים.
מספר יצירות עיקריות של שינפלד > "רקדי לקצה האהבה"

בכורה - מרכז סוזן דלל, 6 באוגוסט 2008
כוריאוגראפיה - רנה שינפלד
רקדנית –רנה שינפלד
מוזיקה – לאונרד כהן
תרגום – קובי מידן
ווידאו – יובל כהן
תאורה – יעקב ברסי
תלבושות – ענבל לייבליך.
מופע מחול רב ממדי המשלב ריקוד, שירה ווידאוארט בהשראת שיריו של לאונרד כהן.
מספר יצירות עיקריות של שינפלד > "ואלס בחמש ושלושים"

2013
כוריאוגרפיה – רינה שינפלד, מוזיקה – שלמה ארצי, תאורה – יעקב ברסי, תלבושות – רנה שינפלד וגלית בכור,
רקדנים – לילך רז, שני בן נעים, עדי ליאב, עדי רונן, חמי גולדין, ג'ואנה עופר, רנה שינפלד,
וידאו – עדי וולוצקי, יואב שפירו, הגר בן ישי
מספר יצירות עיקריות של שינפלד > "פתקים לפינה באוש"

(2014)
כוריאוגרפיה – רנה שינפלד, מוזיקה – אנריקה איזנמן, רנה אוברי, תאורה – יעקב ברסי,
תלבושות – רנה שינפלד, רקדנים – רנה שינפלד, וידאו -רנה שינפלד, דניז אטרקצי, יובל כהן,
כנפיים ופסלים – עפרה פרידמן, שירה וקריאה – הדסה טל, קטעי סרטים – פינה באוש
מספר יצירות עיקריות של שינפלד > "אל תלכי עכשיו"

(2015)
כוריאוגרפיה – רנה שינפלד, מוזיקה – שלמה ארצי, עידן רייכל, שלומי שבן, שמעון בוסקילה, ליאונרד כהן,
תלבושות – רנה שינפלד, דבורה דיטמן, וידאו – דניז אטרקצ'י, רנה שינפלד, רקדנים יוצרים – שני בן נעים, חמי גולדין, איילה יעקב, עדי ליאב, יוליה מוריוויץ, ג'ואנה עופר, עדי רונן, לילך רז, לנה ריקנר
מספר יצירות עיקריות של שינפלד > "סטנד אפ טרג'די"

(2018)
בדומה לערבי סטנד-אפ רנה שינפלד מסירה את החיץ הקיים בין הבמה לקהל ובוחרת במופע אינטימי בו ניתן להרגיש ולהיות קרוב לקהל, לאנשים, להגיע לעיקר: לקשר ולאהבה.
מספר יצירות עיקריות של שינפלד > "אופליה"

(2019)
ערב מחול שיצרה רנה שינפלד לקולה ובהשראתה של הזמרת והמנצחת ברברה הניגן "אחת מאמניות המוזיקה המופלאות של ימינו" בעלת "קול נוצץ, מבריק ועם אאורה".
השתיים נפגשו כאשר הוזמנה רנה שינפלד להופיע באופרה "ברניקי" ב"פאלה גרנייה" בית האופרה של פריז. ברברה בתפקיד ברניקי המלכה היהודייה ורנה שינפלד כאשת סודה .
לאחר ההצלחה בפריז החליטו הניגן ושינפלד להמשיך את שיתוף הפעולה המבורך והן חברו יחד ליצירת "אופליה" בהשראת מלחינים ידועים בגרסתן המיוחדת.
הגיטריסט והמוזיקאי הישראלי/בינלאומי עטור הפרסים נדב לב הצטרף למסע והלחין קטעים מקוריים שיצר במיוחד עבור המופע
מספר יצירות עיקריות של שינפלד > "ראיתי פרפר"

(2020)
40 שירים שכתבה רנה שינפלד במשך כ-30 שנה, הוצאו מן המגירה ומוקראים בפסקול. אסופת שירים נדירה זו חוברה למוזיקה של המלחין דייוויד דרלינג (זוכה פרס הגראמי לשנת 2010) עוסקת בין היתר בשימוש הוליסטי לצורך ריפוי. שני פרקים לערב: "ראיתי פרפר " סולו רנה שינפלד ,"ירח שט בנחל מחפש כוכב" הלהקה.
בריקוד שאיפה למינימליזם מדיטטיבי המושפע מהמוזיקה ונותן מקום למלה ולדמויות להתבטא ולנוע בחלל שהוא חלומי ומופשט בו בזמן שהדמויות והאווירה תיאטרלית.
הנושאים הרלוונטיים של החיים המופיעים בשירתה של רנה. הקשר בין המלה התנועה המוזיקה והחלל יוצרים אווירה חלומית ומיוחדת. עולם פיוטי מבוסס על המציאות, החיים והדמויות שבתוכנו. יש בריקוד ניגוד וקשר בין מציאות וחלום בין תנועה ואי תנועה.
מספר יצירות עיקריות של שינפלד > "היומן"

(2021)
"היומן", מופע ראשון מול קהל מאז תחילת מגפת הקורונה. בלילות לבנים של ימי קורונה כתבה ורקדה רנה שינפלד את יומני הקורונה שלה-את הערב יצרה רנה בתוך החיים בימי הסגר, החיים בקופסאות וגם בתוך ההזדמנות הכמעט נדירה שנפלה בחלקינו לארגן מחדש את עצמנו, את המח והלב בתקוה לעתיד ולהמשך החיים ויצירה. המופע כולל ארבע יצירות המתכתבות זו עם זו ועם התחושות, התובנות, הרגשות אתם התעמתה רנה כיוצרת, מבצעת רקדנית וכותבת – בימי הקורונה
פרסים בהם זכתה

1971 – פרס "כוכב הזהב", פריז
1979 – פרס כינור דוד על המופע "חוטים של סולו"
1980 – פרס כינור דוד על המופע "פחים, מקלות ובלונים"
1982 – פרס כינור דוד כהוקרה למופע "ימים וחופים אחרים"
1994 – פרס "אוסקר נעמ"ת" על מפעל חיים בתחום המחול
1997 – פרס היצירה מטעם משרד החינוך, התרבות והספורט
2000 – פרס יקיר פסטיבל ישראל
2002 – פרס לנדאו
2003 – פרס קרן בוכמן היימן
2003 – פרס א.מ.ת. על הצטיינות והישגים שיש בהם תרומה מיוחדת לחברה והשפעתם מרחיקה לכת
2004 – פרס מפעל חיים – פסטיבל אישה, עיריית חולון
2007 – פרס "חיבוק של שלום" בפסטיבל Altro Passo בעיר נארדו באיטליה, ופרס Negru Amaru במחוז לצ'ה שבאיטליה
2009 – תואר דוקטור לשם כבוד מאוניברסיטת בן-גוריון
2012 – תעודת הוקרה מאמ"י על 50 שנות מחול
2014 – חנוכת סטודיו למחול על-שם פינה באוש ורנה שינפלד בבית הספר למחול ומשכנה של להקת "ביי-ביי בלט" בסנט פטרבורג, רוסיה
2017 - פרס שרת התרבות והספורט לאמנים ותיקים ע"ש אריק איינשטיין
2018 - פרס א.מ.ת. לקידום המדע, התרבות והאומנות בישראל על הצטיינות והישגים שיש בהם פריצת דרך ותרומה מיוחדת לחברה הישראלית
2018 - פרס "יוצר האור" ליוצרים, אמנים, סופרים ואנשי רוח המרימים תרומה גדולה ליצירה הישראלית והיהודית בדורנו
2019 - אות "יקירת תל אביב"
2020 - פרס רוזנבלום לאומנויות הבמה על מפעל חיים
לקריאה נוספת

בילסקי-כהן, רחל. "רנה שינפלד-גוף האדם ככלי ביטוי". להיות במדיום המאה ה-20, (1992).
וירטהיים-פרידמן, עיינה, "על יצירתה של רנה שינפלד- גם הריקוד הוא פיסול". משקפיים- חומר, (1990), גיליון 11, עמ' 56–57.
קניוק, יורם, "רנה שינפלד" (תל אביב: הוצאת דניאלה די-נור, 2000).
מתוך התוכנייה "חוטי משי"- טרילוגיה, תל אביב-יפו, 1983.
מתוך התוכנייה "משי", מרכז סוזן דלל, 1999.
הערות שוליים

1 2 3  על פי ראיון של ניר ברנד עם רנה שיינפלד בתוכנית הרדיו של גלי צה"ל, ישראקלאסי , ‏19 באפריל 2013
↑  יעקב בר-און, קובי תיאורטי, באתר ynet, 18 בפברואר 2004
↑  רות חזן, התנסות - לאחר כמה שבועות של מנוחה, מספרצ הקרדנית רינה שינפלד על הלבטים והתהיות שדקמו להופעת היחיד שלה "חוטים של סולו", על המשמר, 15 בספטמבר 1978
↑  סיגל גליל, רינה שינפלד אוהבת ורוקדת שלמה ארצי, באתר מגפון ניוז, ‏16 ביוני 2013
↑  זוכת פרס א.מ.ת לשנת 2003
| --- | --- |
בקרת זהויות :  NLI: 987007283432005171  BnF: cb167324143 (data)  GND: 1329687124  ISNI: 0000 0000 3801 6746  LCCN: n97873544  VIAF: 31300562   WorldCat (עם VIAF): 31300562
אסטמנוסוכוס

| אסטמנוסוכוס |
| --- | --- |
 
תקופה
פרם, 267 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סדרה:: תראפסידה
תת־סדרה:: דינוצפאליה
משפחה:: Estemmenosuchidae
סוג:: אסטמנוסוכוס
מינים
 Estemmenosuchus uralensis  Estemmenosuchus mirabilis
שם מדעי
 Estemmenosuchus

אסטמנוסוכוס (שם מדעי: Estemmenosuchus; מיוונית: "תנין מכותר") הוא סוג של זוחל קדום מקבוצת התראפסידה. מיצור זה נתגלו שלדים רבים באזור הרי אורל שברוסיה, אשר תוארכו לתקופת הפרם, לפני 267 מיליון שנה. נתגלו ותוארו שני מינים שונים שלו.
מאפיינים

ליצור זה הייתה גולגולת באורך 65 ס"מ, שהיה מכוסה במיני קרניים גרמיות שהזכירו את אלה של אייל קורא, ואורך הגוף השלם הגיע ל-3 מטרים. הוא היה יצור יבשתי רחב ומגושם שככל הנראה היה אוכל-כול בעזרת הניבים הקדמיים שלו שבלטו לצדדים.
האסטמנוסוכוס היה מאבות היונקים המודרניים, אך לא ברור אם היה יכול לשמר חום גוף בכוחות עצמו. במקום זאת, עשה שימוש בגודלו, ובאמצעותו אגר חום בגופו אשר סייע בוויסות הטמפרטורה. מבנה העור שלו היה דומה לזה של היפופוטם או של יונקים חסרי שיער דומים.
בתרבות

זוחל זה הופיע בסדרה פלאווורלד.
רובידגיה

| רובידגיה |
| --- | --- |
 
תקופה
סוף פרם 257–254 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
תת־סדרה:: גורגונופסיה
משפחה:: גורגונופסיים
סוג:: רובידגיה
מינים
 R. atrox  R. platyrhina  R. majora
שם מדעי
 Rubidgea

רובידגיה (שם מדעי: Rubidgea) הוא סוג של זוחל מקבוצת התראפסידה ומשפחת הגורגונופסיים, אשר חי במשך סוף הפרם של דרום אפריקה וטנזניה שלפני 257 עד 254 מיליון שנה מזמננו. הסוג הכיל 3 מינים והוא תואר ב-1938 בידי החוקר הסקוטי-דרום אפריקאי רוברט ברום (אנ') על סמך ממצאים שהתגלו במדבר קארו ואת שמו קיבל לכבוד החוקר סידני רובידג' (Sydney Rubidge), סביו של ברוס רובידג' (Bruce Rubidge), שגילה את המאובנים.
היה זה טורף גדול הדומה לדינוגורגון או לדינוגורגון וכמותם היה בעל לסת ארוכה, באורך של מעל 46 ס"מ ולאורך של 2.5 מטרים בקירוב. היו לו לסתות חזקות ועבות, אם כי מעט צרות ביחס לקרוביו ובלטו מהם ניבים ארוכות ששימשו להריגת טרף קטן יותר. מבנה העיניים היה קטן יותר, כך שהוא התבסס בעיקר על חוש הריח ופחות על הראייה.
לצידו של סינאפסיד זה התגלו מספר סינאפסידים הן טורפים והן צמחוניים, אשר שימשו כנראה כמזון לטורף-על זה.
בואיטיוס

| בואיטיוס |
| --- | --- |

תקופה
קרטיקון עליון 99.7–94.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: Polypteriformes
משפחה:: רב-סנפירים
סוג:: בואיטיוס
מינים
 Bawitius bartheli
שם מדעי
 Bawitius

בואיטיוס (שם מדעי: Bawitius) הוא סוג של דג מקרין סנפיר קדום שחי בסוף הפרם בימים של אירופה וצפון אמריקה לפני 254–259 מיליון שנה. הסוג תואר ב-2012 ונכלל בו מין יחיד - Bawitius bartheli, כשבתחילה נחשב למין בסוג רב-סנפיר (Polypterus).
הבואיטיוס היה דג גדול ממשפחת הרב-סנפירים, אשר חי במשך הקרטיקון העליון של מצרים הקדומה לפני 99.7 עד 94.3 מיליון שנה מזמננו. המאובנים שלו התגלו בתצורות בחרייה (אנ') בחבל בחרייה שבמדבר לוב, בהם נמצא גם קרובו מהסוג Serenoichthys. המאובנים השתתיכו למספר פרטים וכללו שרידים בעיקר של קשקשים מגודלים.
לפי הערכת הקשקשים נראה שדג זה היה גדול בהרבה מקרוביו החיים והגיע עד לאורך של 3 מטרים. מבנה הלסת היה מעט גבוה יותר ובין הלחיים ללסת העליונה היו 14 שיניים קטנות ודקות.
ככל הנראה היה אוכל דגים במים מתוקים לאורך נהרות מצרים הקדומה ובתורו נטרף בידי דמויי-תנינאים, פטרוזאורים ובידי הספינוזאורוס הענקי.
אקנתודים

| אקנתודים |
| --- | --- |
 שחזורים של כמה מינים של אקנתוידם
תקופה
תחילת הסילור-פרם
מיון מדעי
ממלכה:: בעלי חיים
מערכה:: מיתרניים
מחלקה:: אקנתודים
שם מדעי
 Acanthodii ‏אוון, 1846

אקנתודים (שם מדעי: Acanthodii) היא מחלקה מקבוצת בעלי החוליות, אשר התקיימה בעידן הפלאוזואיקון מתחילת הסילור עד הפרם ונכחדה עם הכחדת הפרם. הם מכונים גם "כרישים קוצניים", אך אינם קרובים לכרישים. המחלקה הוגדרה ב-1846 בידי החוקר הבריטי ריצ'רד אוון.
דגים אלו היו דומים במראם לכרישים או לדגי סחוס אחרים, אך היו שייכים למחלקה עצמאית. בנוסף הם היו בעלי מאפיינים של כמה דגי גרם כמו דגי התנין או הקשות-סנפיר. בניגוד לרוב הדגים עורם היה בעל טבעות קטנות שדמו מעט לקשקשים, אך היו רכים יותר. עמוד השדרה שלהם היה בעל מבנה סחוסי אך הסנפירים היו גרמיים יחסית. הם היו גבוהים ודמויי-מפרש בצורתם של כמה מינים. הלסתות היו בעלות שיניים חדות קטנות יחסית ולחלקם כלל לא היו שיניים אל לוחיות הקשורות ללסת. חלקם היו ימיים אך לאורך הדבון עברו חלקם למים מתוקים.
מחלקה זו נחשבת לפרפילטית מאחר שקשה לקבוע את הקרבה אליה, את המינים ואת הזמן בו נכחדו והסיבות לכך, זאת מאחר שהמאובנים שלהם מועטים ומקוטעים. למרות זאת מחשיבים אותה לחוליה מקשרת בין דגי הסחוס, בעלי השריון כמו הדג אנטלוגנאתוס ודגי הגרם האמיתיים.
מיון

סדרה Climatiiformes
משפחה Gyracanthidae
משפחה Climatiidae
משפחה Culmacanthidae
משפחה Tetanopsyridae
משפחה Diplacanthidae
סדרה Ischnacanthiformes
משפחה Ischnacanthidae - בה האיסכנקנתוס.
משפחה Poracanthidae
סדרה Acanthodiformes
משפחה Acanthodidae
משפחה Cheiracanthidae
משפחה Mesacanthidae
עונת 2008 בליגת העל הרוסית בכדורגל

| --- | --- |

 תקופת התחרות:  14 במרץ 2008 – 23 בנובמבר 2008 (255 ימים)
 מספר משתתפות:  16
 הזוכה:  רובין קאזאן 
 מספר משחקים:  240 
 → 20072009 ←
 
מפת הליגה בעונת 2008
עונת 2008 בליגת העל הרוסית בכדורגל הייתה העונה השישית של הפרמייר-ליג הרוסי במתכונתו החדשה והעונה ה-17, מאז 1991.
לראשונה מזה 14 שנה נערכו משחקי כדורגל רשמיים בעיר גרוזני שבצ'צ'ניה. טרק גרוזני הורשתה לארח את משחקי הבית שלה באצטדיון בעיר ולא בעיר פיאטיגורסק, כפי שעשתה מאז פרוץ מלחמת צ'צ'ניה הראשונה.
לאלופת המדינה הוכתרה רובין קאזאן, שזכתה באליפות הליגה 3 מחזורים לסיום. עונה שנייה ברציפות שבאליפות זכתה קבוצת כדורגל לא מוסקבאית. בנוסף, לראשונה בתולדותיהן הודחו לוצ'-אנרגיה ולדיווסטוק ושיניק ירוסלבל מהליגה הבכירה.
בשל השתתפות נבחרת רוסיה בכדורגל בחצי גמר יורו 2008, האליפות נפתחה ב-14 במרץ 2008 ויצאה לפגרה ב-16 במאי עד ה-2 ביולי ונמשכה עד ה-23 בנובמבר.
הקבוצות

אלופה      סגנית האלופה      מקום שלישי      הדחה לליגת המשנה הרוסית
| קבוצה | עיר | אצטדיון | תכולה | בעלים וספונסר ראשי |
| --- | --- | --- | --- | --- |
| אמקאר | פרם | זבזדה | 20,000 | ממשלת מחוז פרם |
| דינמו | מוסקבה | דינמו | 36,000 | מטאלואינבסט |
| זניט | סנקט פטרבורג | פטרובסקי | 21,734 | גזפרום, SIBUR |
| קריליה סובייטוב | סמרה | מטאלורג | 32,538 | רוסטכנולוגיות |
| לוקומוטיב | מוסקבה | לוקומוטיב | 28,800 | RZD |
| לוצ'-אנרגיה | ולדיווסטוק | דינמו | 10,200 | ממשלת מחוז פרימורסקי |
| מוסקבה | מוסקבה | אדוארד סטרלצוב | 13,422 | נורניקל |
| רובין | קאזאן | מרכזי | 30,133 | TAIF, טטאנרגו |
| סאטורן | ראמנסקו | סאטורן | 16,500 | ממשלת מחוז מוסקבה |
| ספרטק | מוסקבה | לוז'ניקי | 78,360 | לוקאויל |
| ספרטק | נלצ'יק | ספרטק | 14,384 | ממשלת קברדינו-בלקריה |
| טרק | גרוזני | אצטדיון בלימחאנוב | 10,200 | ממשלת צ'צ'ניה |
| טום | טומסק | טרוד | 14,500 | ממשלת מחוז טומסק |
| חימקי | חימקי | ארנה חימקי | 18,000 | חברת MDK |
| צסק"א | מוסקבה | לוז'ניקי | 78,360 | הליגה המאוחדת של VTB |
| שיניק | ירוסלבל | שיניק | 22,990 | ממשלת מחוז יארוסלבל |
הסופר קאפ הרוסי

משחק הסופר קאפ הרוסי 2008 הפגיש בין אלופת רוסיה 2007 זניט סנקט פטרבורג ומחזיקת הגביע הרוסי בכדורגל 2007/2008 לוקומוטיב מוסקבה. המשחק נערך ב-9 במרץ 2008.
הטורניר סימן את פתיחת עונת 2008 וזכתה בו זניט סנקט פטרבורג לאחר שגברה על יריבתה בתוצאה 2:1.
טבלת הליגה

| # | קבוצה | מש' | נ' | ש' | ה' | ש"ח | ש"ז | נק' | הערות |
| --- | --- | --- | --- | --- | --- | --- | --- | --- | --- |
| ‏1 | רובין קאזאן | ‏30 | ‏18 | ‏6 | ‏6 | ‏26 | ‏44 | ‏60 | העפלה לשלב הבתים בליגת האלופות |
| ‏2 | ‏צסק"א מוסקבה | ‏30 | ‏16 | ‏8 | ‏6 | ‏24 | ‏53 | ‏56 | העפלה לשלב הבתים בליגת האלופות |
| ‏3 | דינמו מוסקבה | ‏30 | ‏15 | ‏9 | ‏6 | ‏29 | ‏41 | ‏54 | העפלה לסיבוב המוקדמות השלישי בליגת האלופות |
| ‏4 | אמקאר פרם | ‏30 | ‏14 | ‏9 | ‏7 | ‏22 | ‏31 | ‏51 | העפלה לסיבוב המוקדמות הרביעי בגביע אופ"א |
| ‏5 | זניט | ‏30 | ‏12 | ‏12 | ‏6 | ‏37 | ‏59 | ‏48 | העפלה לסיבוב המוקדמות הרביעי בגביע אופ"א |
| ‏6 | קריליה סובייטוב | ‏30 | ‏12 | ‏12 | ‏6 | ‏28 | ‏46 | ‏48 | העפלה לסיבוב מוקדמות שלישי בליגה האירופית |
| ‏7 | לוקומוטיב | ‏30 | ‏13 | ‏8 | ‏9 | ‏32 | ‏37 | ‏47 |  |
| 8 | ספרטק | ‏30 | ‏11 | ‏11 | ‏8 | ‏39 | ‏43 | ‏44 |  |
| 9 | מוסקבה | ‏30 | ‏9 | ‏11 | ‏10 | ‏36 | ‏34 | ‏38 |  |
| 10 | טרק | ‏30 | ‏9 | ‏8 | ‏13 | ‏28 | ‏42 | ‏35 |  |
| 11 | סאטורן | ‏30 | ‏7 | ‏12 | ‏11 | ‏26 | ‏30 | ‏32 |  |
| 12 | ספרטק נלצ'יק | ‏30 | ‏8 | ‏8 | ‏14 | ‏30 | ‏39 | ‏32 |  |
| ‏13 | טום טומסק | ‏30 | ‏7 | ‏8 | ‏15 | ‏39 | ‏23 | ‏29 |  |
| ‏14 | חימקי | ‏30 | ‏6 | ‏9 | ‏15 | ‏34 | ‏54 | ‏27 |  |
| ‏15 | שיניק ירוסלבל | ‏30 | ‏5 | ‏7 | ‏18 | ‏25 | ‏48 | ‏22 | ירידה לליגת המשנה |
| ‏16 | לוצ'-אנרגיה | ‏30 | ‏3 | ‏12 | ‏15 | ‏24 | ‏53 | ‏21 | ירידה לליגת המשנה |
סטטיסטיקה

נערכו 240 משחקים, 165 מהם (68.75% מהמשחקים) הסתיימו בניצחון של אחת הקבוצות, מהם ב-94 משחקים (56.97% מהמשחקים) הסתיימו בניצחון הקבוצה המארחת, ב-71 משחקים (43.03% מהמשחקים) ניצחו הקבוצות האורחות. ב-31 משחקים (19.79% מסך הניצחונות) הקבוצה המנצחת הייתה בפיגור ברוב המשחק. 75 משחקים הסתיימו בשוויונות (31.25% מסך המשחקים), מהם 30 הסתיימו בתיקו מאופס נטול שערים (12.5% מסך המשחקים).
הובקעו 578 שערים בסך הכל, ממוצע של 2.41 למשחק. 311 שערים הובקעו על ידי קבוצות מארחות, 267 שערים על ידי הקבוצות האורחות. 50 שערים הובקעו מבעיטת עונשין. בסך הכל נשרקו 69 בעיטות עונשין, 19 שערים לא הובקעו בפנדל.
1,202 כרטיסים צהובים נשלפו לכל אורך העונה (5.01 בממוצע למשחק). מהם 712 נשלפו בשל משחק אגרסיבי, 410 בשל התנהלות לא ספורטיבית, 44 בניסיון לבלום מתקפה של היריבה, 23 נשלפו בעקבות הפרות מינוריות יותר. בנוסף השופטים שלפו 68 כרטיסים אדומים, מהם 48 בעקבות כרטיס צהוב שני, 30 פעמים השחקנים הורחקו בעקבות משחק אלים.
מקור: אתר ליגת העל הרוסית.
סטטיסטיקה > מלכי השערים

| # | שם | קבוצה | כמות שערים |
| --- | --- | --- | --- |
| 1 | ברזיל ואגנר לאב | צסק"א מוסקבה | 20 (1)* |
| 2-4 | בוסניה והרצגובינה מרקו טופיץ' | סאטורן | 10 |
| 2-4 | ניגריה פיטר אודמווינגי | לוקומוטיב מוסקבה | 10 |
| 2-4 | פורטוגל דני | דינמו/זניט | 10** |
| 5-7 | רוסיה אלדר ניזאמוטדינוב | חימקי | 9 |
| 5-7 | בולגריה מרטין קושב | אמקאר פרם | 9 (2) |
| 5-7 | רוסיה דיניאר ביליאלטדינוב | לוקומוטיב מוסקבה | 9 (5) |
מקור: ‏
* הובקע בבעיטת עונשין.
** מהם 5 במדי דינמו.
סטטיסטיקה > ממוצע צופים

| קבוצה | סך הכל> כל המשחקים | בממוצע> כל המשחקים | סך הכל> משחקי בית | בממוצע> משחקי בית | סך הכל> משחקי חוץ | בממוצע> משחקי חוץ | אחוז צופים |
| --- | --- | --- | --- | --- | --- | --- | --- |
| ספרטק מוסקבה | 598,783 | 19,959 | 268,000 | 17,867 | 330,783 | 22,052 | 23% |
| זניט | 561,000 | 18,700 | 312,170 | 20,811 | 248,830 | 16,589 | 97% |
| צסק"א מוסקבה | 491,950 | 16,398 | 221,650 | 14,776 | 270,300 | 18,020 | 19% |
| קריליה סובייטוב | 481,326 | 16,044 | 300,000 | 20,000 | 181,326 | 12,088 | 61% |
| רובין | 446,110 | 14,870 | 271,000 | 18,067 | 175,110 | 11,674 | 65% |
| לוקומוטיב מוסקבה | 436,471 | 14,549 | 232,121 | 15,475 | 204,350 | 13,623 | 54% |
| אמקאר פרם | 425,545 | 14,185 | 247,700 | 16,513 | 177,845 | 11,856 | 97% |
| דינמו מוסקבה | 380,143 | 12,671 | 205,500 | 13,700 | 174,643 | 11,643 | 38% |
| טום טומסק | 370,800 | 12,360 | 192,300 | 12,820 | 178,500 | 11,900 | 86% |
| סאטורן | 320,960 | 10,699 | 131,900 | 8,793 | 189,060 | 12,604 | 53% |
| טרק גרוזני | 300,807 | 10,027 | 126,000 | 8,400 | 174,807 | 11,654 | 82% |
| שיניק ירוסלבל | 298,560 | 9,952 | 148,500 | 9,900 | 150,060 | 10,004 | 43% |
| לוצ'-אנרגיה | 295,722 | 9,857 | 126,200 | 8,413 | 169,522 | 11,302 | 80% |
| מוסקבה | 241,825 | 8,061 | 61,700 | 4,113 | 180,125 | 12,008 | 31% |
| ספרטק נלצ'יק | 277,550 | 9,252 | 133,200 | 8,880 | 144,350 | 9,623 | 63% |
| חימקי | 271,350 | 9,045 | 121,510 | 8,101 | 149,840 | 9,989 | 44% |
בסך הכל צפו במשחקי העונה — 3,099,451 איש (ממוצע של 12,914 צופים למשחק).
מקור: RFPL.org
הערות שוליים

↑  מתייחס לצופים באצטדיון לוז'ניקי
↑  אחוז הצופים מתייחס לצופים באצטדיון על שם בלימחאנוב
↑  אחוז הצופים מתייחס לצופים באצטדיון ארנה חימקי
ארכוזאורומורפה

| ארכוזאורומורפה |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: ארכוזאורומורפה
על־מחלקה:: בעלי ארבע רגליים
מחלקה:: זוחלים
שם מדעי
 Archosauromorpha

איור של מקרונמוס
ארכוזאורומורפה (שם מדעי: Archosauriformes; באופן מילולי: "צורות לטאה שליטות") הוא ענף של זוחלים קדומים דיאפסידים, אשר התפתחו מקבוצת הזאוריה והם כוללים את הזוחלים אשר התפתחו לארכוזאורים, בהם התנינאים, העופות והדינוזאורים, לעומת הדמויי הלפידוזאורים, אבות הלפידוזאורים הכוללים את הקשקשאים ומחודקי הראש וכן לעומת קבוצת ה-Pantestudines שהתפתחה אולי לצבים ולזאורופטריגיים.
מינים אלה התקיימו החל מסופו של הפרם ושגשגו במהלך עידן המזוזואיקון. לאחר הכחדת הקרטיקון מרבית הקבוצות נעלמו ורק הארכוזאורים נותרו. רבים מהם גדלו וחלקם הפכו לאוכלי צמחים בעוד אחרים נטו להיות טורפים גדולים. אחדים מהם כמו השרוביפטריקס גידלו קרומי עור שאיתם דאו מהענפים.